เบี้ยรถใหม่พุ่งตามศก.7-11%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

เหตุต้นทุนสูงกว่าพิกัดคปภ. เล็งใช้อ้างอิงก.ค.ปีนี้ถึงปี’56
โพสต์ทูเดย์ — บริษัทประกันภัยเล็งปรับเบี้ยประกันภัยรถยนต์นั่ง รถป้ายแดง เหตุต้นทุนจริงสูงกว่าพิกัด 711%
แหล่งข่าวจากบริษัทประกันวินาศภัย เปิดเผยว่า ขณะนี้ทางสำนักงานอัตราเบี้ยประกันวินาศภัยได้ทำการคำนวณต้นทุนความเสียหายของประกันภัยรถยนต์ทุกประเภท ตามหลักคณิตศาสตร์ประกันภัย โดยใช้ข้อมูลปีที่เกิดอุบัติเหตุตั้งแต่ปี 25452549 ในการคำนวณ เพื่อสะท้อนความเสียหายที่แท้จริงซึ่งจะเกิดขึ้นในอีก 4 ปีข้างหน้า โดยจะใช้อ้างอิงตั้งแต่เดือน ก.ค. 2553 ที่ผ่านมาจนถึงปี 2556 
ทั้งนี้ พบว่ากรมธรรม์ประกันภัยรถยนต์ประเภท 1 ประเภทรถยนต์นั่ง ซึ่งมีปริมาณมากที่สุด คาดว่าต้นทุนความเสียหายจะเพิ่มขึ้น 11% จากพิกัดเบี้ยของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนดไว้ที่ 13,850 บาท แต่ความเสียหายจริงอยู่ที่ 15,335 บาท 
ด้านรถยนต์ใหม่ป้ายแดง คาดว่าต้นทุนความเสียหายจริงจะสูงกว่าพิกัดเบี้ยที่ คปภ. กำหนดถึง 7% อยู่ที่ 24,520 บาท ขณะที่พิกัดเบี้ยอยู่ที่ 23,018 บาท รถยนต์โดยสาร คาดว่าต้นทุนความเสียหายจะเพิ่มขึ้น 12% รถบรรทุก คาดว่าจะเพิ่มขึ้น 4% รถลากจูงเพิ่มขึ้น 22% รถใช้ในการเกษตรเพิ่มขึ้น 23%
“ผลการคำนวณต้นทุนความเสียหายที่คาดว่าจะเกิดขึ้น ทำให้บริษัทประกันภัยต้องปรับปรุงเบี้ยประกันให้สอดคล้องกับความเสียหายที่จะเกิดขึ้น เพื่อให้เบี้ยประกันภัยเพียงพอกับความเสียหาย การแข่งขันลดเบี้ยประกันภัยในกลุ่มบริษัทขนาดเล็กในอนาคตคงลดลง เพราะหลังจากใช้เกณฑ์การดำรงเงินกองทุนตามความเสี่ยง (RBC) มาใช้ หากเก็บเบี้ยไม่พอกับความเสียหาย จะต้องตั้งสำรองเพิ่ม” แหล่งข่าวเปิดเผย
ขณะที่กรมธรรม์ประเภท 2 และกรมธรรม์ประเภท 3 ถึงแม้จะมีส่วนแบ่งตลาดไม่มากนัก แต่ประสบการณ์การค่าสินไหมทดแทนถือว่าเป็นที่น่าพอใจ โดยต้นทุนความเสียหายที่คำนวณได้ของยานพาหนะประเภทต่างๆ ลดลงถึง 2050%
“ปรากฏว่าเบี้ยประกันภัยกลับแพงขึ้นเรื่อยๆ ไม่สะท้อนต้นทุนที่แท้จริงในปัจจุบัน เพราะที่ผ่านมาเข้าใจว่ารถเก่ามีโอกาสเกิดความเสียหายหนักกว่ารถใหม่ เพราะอายุการใช้งานนานทำให้อะไหล่ต่างๆ ไม่แข็งแรงเหมือนรถใหม่” แหล่งข่าวเปิดเผย